Fakulta riadenia a informatiky

Informatika

Semestrálna práca S1

# Systém pre geodetov

# 2023

Ing. **Peter Jankovič,** PhD.   
PONDELOK 10, 11 Maroš Gorný, 5ZIB11

2023/2024

Obsah

[Systém pre geodetov 1](#_Toc150137878)

[2023 1](#_Toc150137879)

[Návrh aplikácie z pohľadu použitých údajových štruktúr 3](#_Toc150137880)

[Uloženie parciel a nehnuteľností 3](#_Toc150137881)

[QuadTree – Implementácia 5](#_Toc150137882)

[Zdokonalenia 5](#_Toc150137883)

[Optimalizácia 6](#_Toc150137884)

[Výpočet zdravia 7](#_Toc150137885)

[Diagram tried a ich popis 9](#_Toc150137886)

[Aplikačná logika (Controller) 9](#_Toc150137887)

[GUI (View) 11](#_Toc150137888)

[QuadTree údajová štruktúra (model) 12](#_Toc150137889)

[Zložitosť operácií 13](#_Toc150137890)

[QuadTree 13](#_Toc150137891)

[Aplikačný systém 13](#_Toc150137892)

[Intervalové hľadanie 14](#_Toc150137893)

[Používateľská príručka 15](#_Toc150137894)

[Vyhľadanie/vkladanie/vymazanie/odstránenie nehnuteľností/parcely 16](#_Toc150137895)

[Import/export dát 17](#_Toc150137896)

[Generovanie dát 17](#_Toc150137897)

## Návrh aplikácie z pohľadu použitých údajových štruktúr

A screenshot of a computer

Description automatically generatedA screenshot of a computer

Description automatically generated

### Uloženie parciel a nehnuteľností

Údajové štruktúry ktoré som použil boli quad stromy, binárny vyhľadávací strom a taktiež už implementované listy a zásobníky v programovacom jazyku C#. Vzhľadom na to, že sme potrebovali unikátnosť záznamov, vytvorili sme objekty v strome, ktoré niesli dvojicu   
kľúč – dáta. Parcely a nehnuteľnosti sa do stromu pridávali na základe dvoch pozícii a to najviac ľavý dolný roh a najviac horný pravý roh, ktoré presne vymedzili priestor parcely alebo nehnuteľnosti. V strome teda vieme vyhľadávať pomocou daných súradníc.

Quad strom si pamätá maximálnu povolenú hĺbku, vymedzený priestor, kľúče a jedného uzlu, ktorý si pamätá štyri deti - pod uzly, ktoré sú vlastne štyri kvadranty ich otca.   
Tieto uzly majú taktiež vymedzený priestor, ale pamätajú si aj rôzne iné veci, napríklad rez kvadrantov, svoju hĺbku, maximálnu hĺbku v podstrome, svojho otca, prípadne strom v ktorom sa nachádza. Taktiež sú v ňom uložené dáta, typu bod, alebo obdĺžnik.

#### Quad strom

V aplikácií sme urobili tri quad stromy, jeden pre parcely, jeden pre nehnuteľnosti a jeden spoločný, kde sme pridávali aj parcely aj nehnuteľnosti. Vďaka tomuto rozdeleniu, sme mohli efektívnejšie vyhľadávať na základe typu objektu, buď parcely alebo nehnuteľnosti.

Spoločný strom nám pomáha pri vyhľadávaní objektu podľa pozície, keď nám nezáleží na jeho type.

Tieto výhody však priniesli aj mierne zhoršenie komplexity pri vymazávaní, pretože vždy musíme objekt vymazať z dvoch stromov. Dopredu však vieme, že operácia vymazať sa bude vykonávať minimálne, preto sme boli ochotní podstúpiť toto mierne zhoršenie.

#### Binárny vyhľadávací strom

Pre potreby obmedzenia duplicitnosť kľúčov, si quad strom pamätá všetky kľúče ktoré boli vložené do stromu a to práve v nami implementovanom binárnom vyhľadávacom strome. Na základe tejto informácie, vieme ešte pred vložením, pripadne vymazaním objektu zistiť, či je daný kľúč v strome, alebo nie.

Nakoľko je veľká pravdepodobnosť, že sa nové objekty budú vkladať postupne od najmenšieho kľúču po najväčší, alebo od najväčšieho kľúču po najmenší, môže sa stať, že náš strom zdegeneruje do lineárneho zoznamu. Preto by bolo v budúcnosti vhodné tento strom zmeniť napríklad na Treap, ktorý má oveľa menšiu šancu zdegenerovať na lineárny zoznam.

#### Pole a zásobník

Polia a zásobníky sme si neimplementovali a využili sme už vopred zadefinované implementácie jazyku C#.

Polia sme využívali väčšinou len ako úložný priestor a väčšinou sme v konečnom dôsledku museli prejsť v najhoršom prípade všetky objekty ktoré v ňom boli.

Zásobníky sme využili v prípadoch prehliadky, či už stromov, alebo podstromov.

## QuadTree – Implementácia

### Zdokonalenia

QuadTree, ktorý sme implementovali, sme implementovali tak, že sme vopred nevedeli, aké dáta v strome budú.

Neskôr sme sa však rozhodli pridať niektoré zdokonalenia, avšak je známe, že ak chceme niečo vylepšiť, je veľká pravdepodobnosť, že na druhej strane niečo zhoršíme. Rozhodli sme sa teda pre cestu, ktorá nám síce zaberie viac operačnej pamäte, ale zrýchli niektoré operácie a konkrétnejšie sme si vybrali implementáciu, ktorá zrýchli pridávanie a hľadanie priestorových objektov avšak naopak, mierne zhorší vymazávanie priestorových objektov.

#### Kľúče v binárnom vyhľadávacom strome

Unikátne kľúče si strom drží v binárnom vyhľadávacom strome, ktorý je určite lepší ako obyčajný list, avšak bolo by vhodné, keby ho premeníme napríklad na AVL strom alebo Treap strom aby sme zabránili degenerácii na lineárny zoznam.

#### Hĺbka uzla

Vzhľadom na to, že rýchlosť operácií v QuadTree závisí hlavne od výšky stromu, pridali sme do uzla vlastnosť, ktorá nám hovorí, v akej hĺbke sa uzol nachádza.

#### Maximálna hĺbka podstromu

Okrem hĺbky uzla si vieme pozrieť aj to, aká je maximálna hĺbka podstromu daného uzla.

#### Tri zoznamy dát

Pri vkladaní objektu do uzla, sme umožnili pridávať do troch zoznamov, jeden pre body, jeden pre obdĺžniky a jeden spoločný aj pre obdĺžniky aj pre body. Toto vylepšenie nám umožní rýchlejšie vyhľadávať objekt, pokiaľ vieme, aký typ má.

#### Priestorové informácie uzla

Okrem vymedzeného priestoru, ktorý si uzol pamätá, si taktiež pamätá, svoj rez horizontálneho a vertikálneho delenia, ktoré nám výrazne pomáhajú zistiť rozdelenia kvadrantov.

#### Efektívnejšie vymazávanie vnútorného uzla

Pri vymazávaní z vnútorného uzla, ktorý po vymazaní ostal prázdny, sme do tohto prázdneho uzla vložili objekt z podstromu, ktorý mal najväčšiu hĺbku, čím prispievame k z menšeniu maximálnej výšky stromu.

#### Zväčšenie/zmenšenie maximálnej výšky stromu

V prípade potreby, vieme zmenšiť alebo zväčšiť maximálnu výšku stromu. Pri zmenšení nestrácame žiadne dáta, len ich presúvame do posledného možného listu a pri zväčšení zase tieto dáta z listov presúvame nižšie.

#### Prehliadky stromu s akciou

Naimplementovali sme tri prehliadky stromu, in-order, pre-order a post-order. Pri každej prehliadke sme taktiež umožnili spraviť ľubovoľnú akciu nad daným uzlom.

### Optimalizácia

Quad strom sme sa pokúsili optimalizovať na základe dát, ktoré sa v ňom nachádzali. Pri vedomosti aký typ prvkov v quad strome máme, sme lepšie vedeli prispôsobiť rozdelenia kvadrantov, tak aby obsahovali čo najväčší počet prvkov a boli rovnomerné rozložené.

#### Návrh

Vzhľadom na to, že pri quad strome sa obdĺžnik delí najprv na vrchnú a spodnú polovicu a potom na právu a ľavú polovicu, náš nápad bol, že sa pokúsime nájsť lepšie rozdelenie, pri ktorom rez pretína čo najmenej priestorových objektov.

Keďže sme teraz delili obdĺžnik na polovice, skúsili sme obdĺžnik deliť na tretiny a rez ktorý sa pretol čo s najmenej objektmi, sme určili za hlavný. To isté sme spravili aj na vertikálnom aj horizontálnom reze. Týmto sme určili štyri kvadranty, na ktorých sme spravili to isté.

Pri delení sme však presúvali do daného kvadrantu len objekty ktoré sa tam naozaj dostanú a teda objekty, ktoré zostali na vyššej úrovni, sme nepočítali do počtu prierezov.

#### Zlepšenie rýchlostí pri operáciách

Pri testoch sme spustili 10 replikácií, pričom v každej replikácii sme použili 10 000 objektov, či už na operáciu vlož, vymaž alebo nájdi. Vždy sme vykonávali len jednu operáciu. Testy sme uskutočnili pomocou programu dotTrace od spoločnosti JetBrains.

##### Vlož – Priemer za replikáciu

Pri operácii vložiť sme dosiahli takmer 100% zlepšenie.

|  |  |
| --- | --- |
| QuadTree | Optimalizovaný QuadTree |
| 5 531 ms | 35 ms |

##### Vymaž – Priemer za replikáciu

Pri operácii vymaž sme dosiahli takmer 97% zlepšenie.

|  |  |
| --- | --- |
| QuadTree | Optimalizovaný QuadTree |
| 4 507 ms | 148 ms |

##### Nájdi – Priemer za replikáciu

Pri operácii nájdi sme dosiahli 93% zlepšenie.

|  |  |
| --- | --- |
| QuadTree | Optimalizovaný QuadTree |
| 15 523 ms | 1 235 ms |

#### Výsledok optimalizácie

Výsledok optimalizácie môžeme považovať úspešný, teda optimalizácia sa nám podarila a mala aj výrazný vplyv. Preto ak dopredu poznáme dáta, ktoré budú do stromu vkladané, môžeme použiť nami zvolenú optimalizáciu, ktorá celý systém zrýchli. Ak počítame všetky operácie dokopy, priemerne nám zlepšili operácie takmer o 95%.  
V prípade potreby, je pri zdrojovom kóde priložený aj snapshot z profilera.

### Výpočet zdravia

Pre výpočet zdravia sme dávali do úvahy dva parametre. Prvý bol maximálna výška stromu a druhý bol počet objektov v uzly.

#### Výpočet zdravia podľa počtu prvkov v uzly

Výsledok sa pohybuje v intervale 0 až 1, pričom 1 je najlepší výsledok a 0 najhorší.

V prípade, že je uzol list a neobsahuje žiadne objekty, do výpočtu tento uzol nerátame.

* Data.Count je počet prvkov v uzle
* ScalingFactor je škálovací faktor ktorý nám hovorí, ako veľmi výsledok ovplyvní výsledok zdravia. V prípade, že je väčší ako 1, zväčší to vplyv, ak je menší ako 1, ale väčší ako 0, vplyv sa zmenší, teda zdravie bude klesať pomalšie. My sme používali škálovací faktor 0.1

#### Výpočet ideálnej výšky stromu

V QuadStrome vieme, že každý level pridávame do stromu počet objektov, pričom n je výška stromu. Pri výške 0, pridáme 1 objekt, pri výške 1 pridáme 4 objekty atď.  
Vďaka tomuto si vieme odvodiť ideálnu výšku stromu, pokiaľ vieme počet prvkov ktorý sa v strome bude nachádzať. V prípade, že mal strom 20 objektov, začneme si počítať kumulatívne počet objektov pre daný level až pokiaľ nenarazíme na sumu väčšiu alebo rovnú ako je počet prvkov. Počítame teda 1 + 4 + 16 = 21, čo je väčšie ako 20 a prešli sme cez level 0, 1 a 2. Ideálna výška je teda 2.

#### Výpočet zdravia podľa výšky stromu

Výsledok sa pohybuje v intervale 0 až 1, pričom 1 je najlepší výsledok a 0 najhorší.

Výsledok sa počíta na základe rozdielu ideálnej výšky stromu s aktuálnou maximálnou výškou stromu.

* depthDifference je rozdiel maximálnej výšky stromu a ideálnej výšky stromu
* ScalingFactor je škálovací faktor ktorý nám hovorí, ako veľmi výsledok ovplyvní výsledok zdravia. V prípade, že je väčší ako 1, zväčší to vplyv, ak je menší ako 1, ale väčší ako 0, vplyv sa zmenší, teda zdravie bude klesať pomalšie. My sme používali škálovací faktor 0.1

#### Výpočet celkového zdravia

Pri výpočte sme brali do úvahy aj zdravie podľa počtu dát aj podľa výšky stromu. Tieto dve hodnoty sme spočítali a vydelili dvoma, čím nám vyšiel priemer týchto hodnôt.

##### Zdravie neoptimalizovaného QuadTree

Zdravie sme vypočítali ako priemer 10 normálnych quad stromov, pričom každý strom mal 10 000 náhodne generovaných prvkov.



##### Zdravie optimalizovaného QuadTree

Zdravie sme vypočítali ako priemer 10 optimalizovaných quad stromov, pričom každý strom mal 10 000 náhodne generovaných prvkov.



Taktiež sme sa pokúsili porovnať zdravie aj pri rozdeľovaní na menšie porcie, kde sa však ukázalo, že s väčším počtom sa nám zdravie len zhoršuje.

A computer screen shot of a number

Description automatically generated

##### Výsledok zlepšenia

Na základe vykonaných výpočtov a výsledkov, ktoré sme dostali, môžeme prehlásiť, že výsledok zdravia sa pri optimalizovanom strome pri delení na 2 porcie, zlepšil o približne 12%.

Ak sa ale jedná o výšku stromu, tá sa v priemere zlepšila približne o 89% a ak sa jedná o počet dát v uzly, zdravie sa v priemere zhoršilo o -23%.

## Diagram tried a ich popis

Diagram tried si rozdelíme na tri časti z ktorých sa skladá naša aplikácia. Aplikácia je postavená na architektúre MVC (Model – View – Controller) a preto si postupne predstavíme práve tieto komponenty.

### Aplikačná logika (Controller)

Aplikačná logika je kontroler v našej architektúre. Predstavuje teda logiku aplikácie, ktorá spája grafické rozhranie a model. Nachádzajú sa v nej rôzne triedy, napríklad ApplicationLogic, v ktorej sme sa snažili držať hlavnú logiku programu, následne pomocné triedy na generovanie, importovanie alebo exportovanie dát a samotné typy pre nehnuteľnosti a parcely.

V aplikačnej logike máme aj triedy ktoré skúmajú výkon optimalizácie alebo testujú správnosť vytvorených nehnuteľností a parciel. Tieto triedy však pre používateľa nie sú dôležité, preto sme ich do UML diagramu nezahrnuli.

A screenshot of a computer

Description automatically generated

### GUI (View)

GUI je naše grafické rozhranie, takže náš **pohľad**, ktorý je zodpovedný za to, aby používateľovi ukázal dáta v korektnom formáte. GUI tiež spracováva používateľské vstupy a posiela tieto požiadavky kontroleru.

V grafickom rozhraní máme tri krát Form, tri krát UserControl a následne triedy ktoré nám pomáhajú v navigácii alebo zvýraznení tlačidiel. Form je nové okno a UserControl je len nový obsah v danom okne. Následne tu máme triedu Program, ktorá cele GUI spúšťa.

*MainForm* je trieda, a teda aj okno, v ktorom beží jadro aplikácie, a z ktorého môžeme vykonávať ďalšie akcie, alebo otvárať nové okná, napríklad vyhľadávať nehnuteľnosti, exportovať a importovať dáta, alebo otvorenie okna na generovanie dát.

*GenerateDataForm* je trieda ktorá nám pomáha generovať dáta na základe určeného vymedzeného priestoru a taktiež počtu parciel alebo nehnuteľnosti.


*RealtyEditForm* je trieda určená len na úpravu objektu a teda po otvorení sa nám zobrazia jeho vlastnosti, ktoré máme možnosť upraviť.

A screenshot of a computer program

Description automatically generated

### QuadTree údajová štruktúra (model)

V projekte QuadTree, ktorý je náš model, spracováva logiku, pravidlá a dáta našej aplikácie. Naimplementovali sme si vlastný QuadTree, jeho Node a Object ktorý do neho vkladáme. Taktiež sme si museli implementovať binárny vyhľadávací strom, vďaka ktorému vieme efektívnejšie ukladať kľúče. Okrem iného máme aj triedu na optimalizáciu QuadTree alebo na overenie funkčnosti QuadTree metód.



QuadTree je však založený na priestorových objektoch, bod, alebo obdĺžnik. Vďaka týmto objektom vieme strom rozdeliť na kvadranty. Priestorový objekt si pamätá svoje dve pozície a to pravý dolný roh a pravý horný roh, v prípade bodu, sú tieto pozície rovnaké.

A diagram of a gps point

Description automatically generated

## Zložitosť operácií

### QuadTree

#### Vlož

V prípade vyváženosti quad a binárneho vyhľadávacieho stromu

– O(log K + log N)

* K – Počet kľúčov v strome
* N – Počet prvkov v strome

#### Vymaž

V prípade vyváženosti quad a binárneho vyhľadávacieho stromu

* O(log K + log N + (log N \* D1 + D2))
* K – Počet kľúčov v strome
* N – Počet prvkov v strome
* D1 – Počet dát daného typu v uzle (obdĺžnik alebo bod)
* D2 – Počet všetkých dát v uzle

#### Nájdi

Silne závisí nad oblasťou, nad ktorou sa majú prvky hľadať a nie je možné úplne vyčísliť zložitosť, môžeme sa k nej ale priblížiť

– O(N \* D)

* N – Počet uzlov do ktorého oblasť zasahuje
* D – Počet dát v prejdenom uzle

### Aplikačný systém

V reálnom svete, je veľmi nepravdepodobné, aby sme dosiahli vyváženosť stromu, preto vypočítané zložitosti budú pravdepodobne horšie, nevieme však povedať o koľko, nakoľko to závisí od typu dát v systéme.

#### Vlož

Približný odhad zložitosti, pričom vložený objekt musíme spojiť s parcelou alebo nehnuteľnosťou

– O(2 \* QuadTreeVlož + QuadTreeNájdi + F)

* QuadTreeVlož – O(log K + log N1)
* QuadTreeNájdi – O(N2 \* D)
* F – Počet nájdených dát spojených s objektom vkladania
* K – Počet kľúčov v strome
* N1 – Počet prvkov v strome
* N2 – Počet uzlov do ktorého oblasť zasahuje
* D – Počet dát v prejdenom uzle

#### Vymaž

Približný odhad zložitosti, pričom odstránenému objektu musíme vymazať spojitosti s parcelou alebo nehnuteľnosťou, pričom vymazávanie zo stromu, kde sú uložené len rovnaké typy vymazávaného objektu bude trvať kratšie ako vymazávanie zo stromu, kde sú všetky objekty

– O(2 \* QuadTreeVymaž + F)

* QuadTreeVymaž – O(log K + log N + (log N \* D1 + D2))
* K – Počet kľúčov v strome
* N – Počet prvkov v strome
* D1 – Počet dát daného typu v uzle (obdĺžnik alebo bod)
* D2 – Počet všetkých dát v uzle
* F – Počet nájdených dát spojených s vymazaným objektom

#### Nájdi nehnuteľnosť/parcelu

Hľadanie nám stačí uskutočniť len nad stromom, kde je uložený daný typ objektu

– O(QuadTreeNajdi)

* QuadTreeNájdi – O(N \* D)
* N – Počet uzlov do ktorého oblasť zasahuje
* D – Počet dát v prejdenom uzle

#### Nájdi všetky objekty

Hľadanie nám stačí uskutočniť len nad stromom, kde sú uložené všetky objekty

– O(QuadTreeNajdi)

* QuadTreeNájdi – O(N \* D)
* N – Počet uzlov do ktorého oblasť zasahuje
* D – Počet dát v prejdenom uzle

#### Uprav

V prípade, že operácia uprav mení len popis objektu, zložitosť je O(1), ak sa však mení identifikačné číslo, alebo pozícia objektu, objekt sa musí vymazať a následne na novo pridať, pre jednoduchosť, si napíšeme len skrátený výraz, ktorý už však bol rozložený vyššie

– O(AppVymaž + AppVlož)

### Intervalové hľadanie

Zložitosti operácií nájdi sme si už vysvetlili, teraz si vysvetlíme postup, najprv na quad strome a neskôr postup v našej aplikácii

#### QuadTree

Pri intervalovom vyhľadávaní potrebujeme vymedziť priestor, v ktorom sa bude vyhľadávať, preto do metódy vstupuje ako parameter obdĺžnik, ktorý jasne vymedzuje priestor hľadania.

Keď máme vymedzený priestor, musíme si nájsť všetky uzly, ktoré do tohto priestoru zasahujú, to znamená, že uzol sa nachádza vnútri vymedzeného priestoru, alebo doň čiastočne zasahuje.

V prípade, že sa uzol nachádza úplne celý vo vymedzenom priestore, môžeme všetky jeho objekty ktoré sa v ňom nachádzajú, priradiť do množiny nájdených výsledkov a presunúť sa na deti, pri ktorých je kontrolovaná tá istá podmienka.

V prípade, že sa uzol nachádza len čiastočne vo vymedzenom priestore, musíme skontrolovať, či sa v tomto priestore nachádzajú aj všetky jeho objekty ktoré sa v uzle nachádzajú a pridať len tie objekty, ktoré do vymedzeného priestoru zasahujú. Následne môžeme pokračovať na deti, pri ktorých je kontrolovaná tá istá podmienka.

V neposlednom rade, ak je uzol mimo vymedzeného priestoru, môžem uzol zahodiť a nemusíme ďalej hľadať údaje v tomto uzle.

#### Aplikácia

V našej aplikácii, nám priestor vymedzujú dva GPS body, ktoré sú súradnice a obsahujú zemepisnú šírku a dĺžku. Vďaka tomu, že vieme, či hľadáme parcelu, nehnuteľnosť, alebo všetky objekty, môžeme naše intervalové vyhľadávanie obmedziť buď na jeden typ, alebo vyhľadávať všetky objekty.

Vyhľadávanie sa však nemení, v prípade vyhľadávania daného typu, sa vyhľadáva len v strome, ktorý tento typ obsahuje a v prípade vyhľadávania všetkých objektov sa vyhľadáva v strome, kde sú všetky objekty.

## Používateľská príručka

Po spustení programu sa zobrazí hlavné okno kde na boku môžeme vyberať, či sa chceme venovať nehnuteľnostiam, parcelám, všetkým objektom, alebo chceme vygenerovať, exportovať, alebo importovať dáta. Úvodné okno je tiež oknom pre prácu s nehnuteľnosťami. V prípade, že by sme po zobrazení dát v tabuľke nevideli kompletné dáta, dvojklikom na bunku sa nám zobrazí obsah bunky.

A screenshot of a computer

Description automatically generated

### Vyhľadanie/vkladanie/vymazanie/odstránenie nehnuteľností/parcely

V prípade vyhľadávania nehnuteľností/parcely stačí zadať GPS pozíciu a zobrazia sa nám všetky nehnuteľnosti/parcely ktoré sa na nej nachádzajú.

Ak chceme nehnuteľnosť/parcelu pridať, musíme zadať 2 GPS pozície, pričom prvá je ľavý dolný roh vymedzeného priestoru a druhá je zas pravý horný roh.

Ak chceme dáta vymazať alebo upraviť, najprv si ich musíme vyhľadať a následne kliknúť na ikonku editácie alebo vymazania.

A screen shot of a parcel list

Description automatically generated

Ak zvolíme vymazanie, aplikácia sa nás spýta, či objekt naozaj chceme odstrániť a ak odstránenie potvrdíme, objekt sa odstráni. Ak zvolíme editáciu, objaví sa nám ďalšie okno, v ktorom môžeme vykonávať potrebné zmeny, avšak musíme ich potvrdiť tlačidlo na aktualizáciu.

A screenshot of a computer

Description automatically generated

### Import/export dát

V prípade, že chceme uložiť daný stav, môžeme zvoliť export dát, v ktorom sa nám dáta uložia do CSV súboru. Lokáciu, kde sa má súbor uložiť a jeho názov si vyberieme v kontextovom menu.

Ak chceme dáta zase naspäť načítať, zvolíme import dát, kde musíme nájsť daný CSV súbor a potvrdiť výber.

### Generovanie dát

V prípade generovaní dát, si musíme zvoliť oblasť, v ktorej sa budú generovať a taktiež počet nehnuteľností a parciel ktoré chceme generovať.

A screenshot of a computer

Description automatically generated